                                                             Anexa nr.3  la H.C.L……..…/   …………..  
           Procedura de desfășurare a concursului organizat pentru ocuparea postului vacant de conducere de Director grad I al Clubului Sportiv Bihorul Beiuș
CAP.I  Dispoziții generale

Art.1.
       Ocuparea postului vacant de conducere  de Director grad I al Clubului Sportiv Bihorul Beiuș,corespunzător funcției contractuale, se face prin concurs sau examen
        In cazul in care la concursul organizat se prezintă  un singur candidat, ocuparea postului se face prin examen. 
        La concursul organizat pentru ocuparea postului vacant poate participa orice persoană care îndeplinește condițiile generale si condițiile specifice stabilite prin fișa postului pentru ocuparea respectivei funcții contractuale. 
Art.2-Dosar concurs
      Pentru înscrierea la concurs candidaţii vor prezenta un dosar de concurs care va conţine următoarele documente: 

a) cerere de înscriere la concurs adresată conducătorului autorităţii sau instituţiei publice organizatoare;
b) copia actului de identitate sau orice alt document care atestă identitatea, potrivit legii, după caz|[c) copiile documentelor care să ateste nivelul studiilor şi ale altor acte care atestă efectuarea unor specializări, copiile documentelor care atestă îndeplinirea condiţiilor specifice; (text original în vigoare până la 24 noiembrie 2014) ]| 
c) copiile documentelor care să ateste nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică|[d) copia carnetului de muncă, conformă cu originalul, sau, după caz, o adeverinţă care să ateste vechimea în muncă, în meserie şi/sau în specialitatea studiilor; (text original în vigoare până la 24 noiembrie 2014) ]| 
d) carnetul de muncă sau, după caz, adeverinţele care atestă vechimea în muncă, în meserie şi/sau în specialitatea studiilor, în copie; 
e) cazierul judiciar sau o declaraţie pe propria răspundere că nu are antecedente penale care să-l facă incompatibil cu funcţia pentru care candidează;
f) adeverinţă medicală care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unităţile sanitare abilitate;
g) curriculum vitae;

|[h) alte documente relevante pentru desfăşurarea concursului. (text original în vigoare până la 24 noiembrie 2014) ]| 

    Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit de Ministerul Sănătăţii.
     În cazul documentului prevăzut la lit. e), candidatul declarat admis la selecţia dosarelor, care a depus la înscriere o declaraţie pe propria răspundere că nu are antecedente penale, are obligaţia de a completa dosarul de concurs cu originalul cazierului judiciar, cel mai târziu până la data desfăşurării primei probe a concursului.
|[(4) Actele prevăzute la alin. 1 lit. b), c) şi h) vor fi prezentate şi în original în vederea verificării conformităţii copiilor cu acestea. (text original în vigoare până la 24 noiembrie 2014) ]| 

      Actele prevăzute la lit. b) - d) vor fi prezentate şi în original în vederea verificării conformităţii copiilor cu acestea.  

Art.3-Publicitate concurs
       Primăria municipiului Beiuș are obligaţia să publice, cu cel puţin 15 zile lucrătoare înainte de data stabilită pentru prima probă a concursului pentru ocuparea postului vacant, anunţul privind concursul în Monitorul Oficial al României, Partea a III - a, într-un cotidian de largă circulaţie, precum şi la sediul acesteia.Afişarea se face şi pe pagina de internet, la secţiunea special creată în acest scop.
    Anunţul afişat la sediul şi, după caz, pe pagina de internet a Primăriei municipiului Beiuș  va cuprinde în mod obligatoriu următoarele elemente: 
a) numărul şi nivelul posturilor scoase la concurs, precum şi structurile în cadrul cărora se află aceste posturi, precum şi denumirea postului pentru care se organizează concursul;
b) documentele solicitate candidaţilor pentru întocmirea dosarului de concurs, locul de depunere a dosarului de concurs şi datele de contact ale persoanei care asigură secretariatul comisiei de concurs;
c) condiţiile generale şi specifice prevăzute în fişa de post;
d) condiţiile necesare ocupării unui post de natură contractuală vacant sau temporar vacant prevăzute mai sus;
e) tipul probelor de concurs, locul, data şi ora desfăşurării acestora;
f) bibliografia şi, după caz, tematica;
g) calendarul de desfăşurare a concursului, respectiv data - limită şi ora până la care se pot depune dosarele de concurs, datele de desfăşurare a probelor de concurs, termenele în care se afişează rezultatele pentru fiecare probă, termenele în care se pot depune şi în care se afişează rezultatele contestaţiilor, precum şi termenul în care se afişează rezultatele finale. 
    Informaţiile referitoare la organizarea şi desfăşurarea concursului prezentate mai sus se menţin la locul de afişare şi, după caz, pe pagina de internet a Primăriei municipiului Beiuș până la finalizarea concursului.
     Anunţul publicat în presa scrisă şi în Monitorul Oficial al României, Partea a III - a, va conţine: denumirea postului, nivelul studiilor şi vechimea în specialitatea studiilor necesare ocupării postului pentru care se organizează concursul, data, ora şi locul de desfăşurare a acestuia, data - limită până la care se pot depune actele pentru dosarul de concurs şi datele de contact ale persoanei care asigură secretariatul comisiei de concurs.
      Documentele aferente concursului, respectiv anunţul cuprinzând condiţiile generale şi specifice, calendarul de desfăşurare a concursului, bibliografia şi, după caz, tematica, se transmit spre publicare către portalul posturi.gov.ro, prin intermediul adresei de e-mail: posturi@gov.ro, în termenele prevăzute mai sus.
     Publicitatea în cazul modificării unor aspecte referitoare la organizarea sau desfăşurarea concursului se realizează în cel mai scurt timp prin mijloacele prevăzute mai sus.
CAP.II Comisia de concurs

Art. 4. 
|[(1) Cu cel puţin 15 zile lucrătoare înainte de data desfăşurării concursului se constituie comisii de concurs, respectiv comisii de soluţionare a contestaţiilor, prin act administrativ al conducătorului autorităţii sau instituţiei publice organizatoare a concursului, în condiţiile prezentului regulament - cadru. (text original în vigoare până la 24 noiembrie 2014) ]| 

(1) Prin act administrativ al Primarului municipiului Beiuș în condiţiile prezentei procedurI se constituie comisia de concurs, respectiv comisia de soluţionare a contestaţiilor, până cel târziu la data publicării anunţului de concurs. 
(2) Persoanele nominalizate în comisia de concurs şi în comisia de soluţionare a contestaţiilor, cu excepţia secretarului, sunt persoane cu pregătire şi experienţă profesională în domeniul postului pentru care se organizează concursul.
(3) Atât comisia de concurs, cât şi comisia de soluţionare a contestaţiilor au fiecare în componenţa lor un preşedinte, 2 membri şi un secretar.
(4) Preşedintele comisiei de concurs, respectiv al comisiei de soluţionare a contestaţiilor se desemnează din rândul membrilor acestora, prin actul administrativ de constituire a comisiilor.
(5) Secretariatul comisiei de concurs şi secretariatul comisiei de soluţionare a contestaţiilor se asigură, de regulă, de către o persoană din cadrul compartimentului de resurse umane Primăriei municipiului Beiuș, acestea neavând calitatea de membri.

|[(6) Secretarul comisiei de concurs, care poate fi şi secretar al comisiei de soluţionare a contestaţiilor, este numit prin actul prevăzut la alin. (1). (text original în vigoare până la 24 noiembrie 2014) ]| 

 (6) Secretarul comisiei de concurs este şi secretar al comisiei de soluţionare a contestaţiilor şi este numit prin actul prevăzut la alin. (1). 

 (7) În situaţia în care în cadrul instituţiei publice nu există specialişti în profilul postului scos la concurs, în comisia de concurs pot fi cooptaţi specialişti din afara unităţii. 

Art. 5. 

 Persoanele desemnate în comisiile de concurs sau de soluţionare a contestaţiilor trebuie să îndeplinească cumulativ următoarele condiţii: 

|[a) să aibă o probitate morală recunoscută; (text original în vigoare până la 24 noiembrie 2014) ]| 

a) să deţină o funcţie cel puţin egală sau echivalentă cu funcţia contractuală vacantă pentru ocuparea căreia se organizează concursul;
b) să nu se afle în cazurile de incompatibilitate sau conflict de interese. 
Art. 6 

(1) Nu poate fi desemnată în calitatea de membru în comisia de concurs sau în comisia de soluţionare a contestaţiilor persoana care a fost sancţionată disciplinar, iar sancţiunea aplicată nu a fost radiată, conform legii.
(2) Calitatea de membru în comisia de concurs este incompatibilă cu calitatea de membru în comisia de soluţionare a contestaţiilor.

Art. 7
 Nu poate fi desemnată în calitatea de membru în comisia de concurs sau în comisia de soluţionare a contestaţiilor persoana care se află în următoarele situaţii: 

a) are relaţii cu caracter patrimonial cu oricare dintre candidaţi sau interesele patrimoniale ale sale ori ale soţului sau soţiei pot afecta imparţialitatea şi obiectivitatea evaluării;
b) este soţ, soţie, rudă sau afin până la gradul al IV - lea inclusiv cu oricare dintre candidaţi ori cu un alt membru al comisiei de concurs sau al comisiei de soluţionare a contestaţiilor;
c) este sau urmează să fie, în situaţia ocupării postului de conducere pentru care se organizează concursul, direct subordonat ierarhic al oricăruia dintre candidaţi. 

Art. 8
|[(1) Situaţiile prevăzute la art. 10 şi 11 se sesizează de către persoana în cauză, de oricare dintre candidaţi, de conducătorul autorităţii sau instituţiei publice organizatoare a concursului ori de orice altă persoană interesată, în orice moment al organizării şi desfăşurării concursului. (text original în vigoare până la 24 noiembrie 2014) ]| 

 (1)Situaţiile prevăzute la art. 6 şi 7 se sesizează în scris Primarului municipiului Beiuș de către persoana în cauză, de oricare dintre candidaţi, ori de orice altă persoană interesată, în orice moment al organizării şi desfăşurării concursului
 (2) Membrii comisiei de concurs sau ai comisiei de soluţionare a contestaţiilor au obligaţia să informeze, în scris, cu celeritate, persoanele care i-au desemnat despre apariţia oricărei situaţii dintre cele prevăzute la art. 6 şi 7. În aceste cazuri, membrii comisiei de concurs sau ai comisiei de soluţionare a contestaţiilor au obligaţia să se abţină de la participarea ori luarea vreunei decizii cu privire la concurs.

|[(3) În cazul constatării existenţei uneia dintre situaţiile prevăzute la art. 10 şi 11 actul de numire a comisiei se modifică în mod corespunzător, în termen de cel mult două zile lucrătoare de la data constatării, prin înlocuirea persoanei aflate în respectiva situaţie cu o altă persoană care să îndeplinească condiţiile prevăzute la art. 9. (text original în vigoare până la 24 noiembrie 2014) ]| 

 (3) În cazul constatării existenţei uneia dintre situaţiile prevăzute la art.6 şi 7 actul administrativ de numire a comisiei de concurs, respectiv de soluţionare a contestaţiilor se modifică în mod corespunzător, în termen de cel mult două zile lucrătoare de la data constatării, prin înlocuirea persoanei aflate în respectiva situaţie cu o altă persoană care să îndeplinească condiţiile prevăzute la art. 5.  
(4) În cazul în care oricare dintre situaţiile prevăzute la art. 6   şi 7 se constată ulterior desfăşurării uneia dintre probele concursului, rezultatul probei ori probelor desfăşurate se recalculează prin eliminarea evaluării membrului aflat în situaţie de incompatibilitate sau conflict de interese, sub rezerva asigurării validităţii evaluării a cel puţin două treimi din numărul membrilor comisiei de concurs.
(5) În situaţia în care nu este asigurată validitatea evaluării a cel puţin două treimi din numărul membrilor comisiei de concurs, procedura de organizare şi desfăşurare a concursului se reia.
(6)Membrii comisiei de concurs și membrii secretariatului comisiei de concurs au obligația depunerii,la momentul luării la cunoștință a actului administrative de desemnare în comisie,a unei declarații de confidențialitate și imparțialitate,potrivit modelului prevazut in anexa nr.1,care face parte integrantă din prezenta procedură.

(7) Membrii comisiei de concurs și membrii secretariatului comisiei de concurs au obligația păstrării confidențialității informațiilor de care iau cunoștiință pe durata derulării concursului,potrivit legii.

Art.9 Comisia de concurs are următoarele atribuţii principale: 

a) selectează dosarele de concurs ale candidaţilor|[b) stabileşte tipul probelor de concurs: proba scrisă şi/sau proba practică şi interviu, după caz; (text original în vigoare până la 24 noiembrie 2014) ]| 
b) stabileşte subiectele pentru proba scrisă;
c) stabileşte planul interviului şi realizează interviul;, 
e) notează pentru fiecare candidat proba scrisă  interviul;
d) notează proiectele de management depuse și susținute de candidați
f) transmite secretarului comisiei rezultatele concursului pentru a fi comunicate candidaţilor;
g) semnează procesele - verbale întocmite de secretarul comisiei după fiecare etapă de concurs, precum şi raportul final al concursului. 

Art. 10 - Comisia de soluţionare a contestaţiilor are următoarele atribuţii principale: 

a) soluţionează contestaţiile depuse de candidaţi cu privire la selecţia dosarelor şi cu privire la notarea probei scrise, a interviului și a planului de management
b) transmite secretarului comisiei rezultatele contestaţiilor pentru a fi comunicate candidaţilor.

|[Art. 17. - Secretarul comisiei de concurs şi secretarul comisiei de soluţionare a contestaţiilor au următoarele atribuţii principale: 

a) primesc dosarele de concurs ale candidaţilor, respectiv contestaţiile, după caz;
b) convoacă membrii comisiei de concurs, respectiv membrii comisiei de soluţionare a contestaţiilor, la solicitarea preşedintelui comisiei;
c) întocmesc, redactează şi semnează alături de comisia de concurs, respectiv comisia de soluţionare a contestaţiilor, întreaga documentaţie privind activitatea specifică a acesteia, respectiv procesul - verbal al selecţiei dosarelor şi raportul concursului care vor fi semnate de către toţi membrii comisiei;
d) asigură transmiterea/afişarea rezultatelor obţinute de candidaţi la probele concursului, respectiv rezultatele eventualelor contestaţii;
e) îndeplinesc orice sarcini specifice necesare pentru buna desfăşurare a concursului. 

    (text original în vigoare până la 24 noiembrie 2014) ]| 

Art. 11. - Secretarul comisiilor de concurs şi de soluţionare a contestaţiilor are următoarele atribuţii principale: 

a) primeşte dosarele de concurs ale candidaţilor, proiectele de management,respectiv contestaţiile;
b) convoacă membrii comisiei de concurs, respectiv membrii comisiei de soluţionare a contestaţiilor, la solicitarea preşedintelui comisiei;
c) întocmeşte, redactează şi semnează alături de comisia de concurs, respectiv comisia de soluţionare a contestaţiilor, întreaga documentaţie privind activitatea specifică a acesteia, respectiv procesul - verbal al selecţiei dosarelor şi raportul concursului;
d) asigură afişarea rezultatelor obţinute de candidaţi la probele concursului, respectiv rezultatele eventualelor contestaţii;
e) îndeplineşte orice sarcini specifice necesare pentru buna desfăşurare a concursului. 

CAP.III  Dispoziţii generale privind desfăşurarea concursului
Art. 12. -  Concursul pentru ocuparea unui post vacant constă, de regulă, în 3 etape succesive, după cum urmează:

a) selecţia dosarelor de înscriere și a proiectele de management
b) proba scrisă 
d) interviul
c) susținerea proiectele de management 
 (1) Se pot prezenta la următoarea etapă numai candidaţii declaraţi admişi la etapa precedentă.

Art. 13
(1) În vederea participării la concurs, candidaţii depun dosarul de concurs și proiectele de management în termen de 10 zile lucrătoare de la data afişării anunţului pentru ocuparea unui post vacant, 

 (2) În termen de maximum două zile lucrătoare de la data expirării termenului de depunere a dosarelor și a proiectele de management în cazul concursului pentru ocuparea unui post vacant, comisia de concurs are obligaţia de a selecta dosarele de concurs și  proiectele de management ,pe baza îndeplinirii condiţiilor de participare. 
(3) După finalizarea selecţiei se va încheia un proces - verbal, care va fi semnat de către toţi membrii comisiei.
Art.14
    Rezultatele selectării dosarelor de înscriere și a proiectele de management se afişează de către secretarul comisiei de concurs, cu menţiunea "admis" sau "respins", însoţită, după caz, de motivul respingerii, la sediul autorităţii ori instituţiei publice organizatoare a concursului, precum şi pe pagina de internet a autorităţii sau instituţiei publice, după caz, în termen de o zi lucrătoare de la expirarea termenului prevăzut 
     Proiectele de management vor fi afișate pe pagina de internet a Primăriei municipiului Beiuș la secțiunea special creată.

Art. 15

 (1) Proba scrisă constă în redactarea unei lucrări 
(2) Prin proba scrisă se testează cunoştinţele teoretice necesare ocupării postului pentru care se organizează concursul.

(3) Subiectele pentru proba scrisă se stabilesc pe baza bibliografiei şi, după caz, pe baza tematicii de concurs, astfel încât să reflecte capacitatea de analiză şi sinteză a candidaţilor, în concordanţă cu nivelul şi specificul postului pentru care se organizează concursul. 

(4) Pentru candidaţii la ocuparea aceluiaşi post, subiectele sunt identice în cadrul aceluiaşi concurs, cu excepţia cazului în care concursul se desfăşoară în mai multe serii.

(5) Comisia de concurs stabileşte subiectele şi alcătuieşte seturile de subiecte pentru proba scrisă, în ziua în care se desfăşoară proba scrisă.

(6) Pe baza propunerilor membrilor comisiei de concurs, comisia întocmeşte minimum două seturi de subiecte care vor fi prezentate candidaţilor.

(7) Membrii comisiei de concurs răspund individual pentru asigurarea confidenţialităţii subiectelor propuse.

(8) Seturile de subiecte se semnează de toţi membrii comisiei de concurs şi se închid în plicuri sigilate purtând ştampila autorităţii sau a instituţiei publice organizatoare a concursului.

(9) Comisia de concurs stabileşte punctajul maxim pentru fiecare subiect, care se comunică odată cu subiectele şi se afişează la locul desfăşurării concursului.

 (10) Înainte de începerea probei scrise se face apelul nominal al candidaţilor, în vederea îndeplinirii formalităţilor prealabile, respectiv verificarea identităţii. Verificarea identităţii candidaţilor se face pe baza cărţii de identitate, cărţii electronice de identitate, cărţii de identitate provizorie sau a buletinului de identitate, aflate în termen de valabilitate. Candidaţii care nu sunt prezenţi la efectuarea apelului nominal ori care nu pot face dovada identităţii prin prezentarea cărţii de identitate, cărţii electronice de identitate, cărţii de identitate provizorie sau a buletinului de identitate sunt consideraţi absenţi. 
(11) După verificarea identităţii candidaţilor, ieşirea din sală a acestora atrage eliminarea din concurs, cu excepţia situaţiilor de urgenţă în care aceştia pot fi însoţiţi de unul dintre membrii comisiei de concurs sau de persoanele care asigură supravegherea.

(12) Durata probei scrise se stabileşte de comisia de concurs în funcţie de gradul de dificultate şi complexitate al subiectelor, dar nu poate depăşi 3 ore.

(13) La ora stabilită pentru începerea probei scrise, comisia de concurs prezintă candidaţilor seturile de subiecte şi invită un candidat să extragă un plic cu subiectele de concurs.

(14) După începerea comunicării subiectelor este interzis accesul candidaţilor care întârzie sau al oricărei alte persoane, în afara membrilor comisiei de concurs, precum şi a persoanelor care asigură secretariatul comisiei de concurs, respectiv supravegherea desfăşurării probei.

(15) În încăperea în care are loc concursul, pe toată perioada derulării acestuia, inclusiv a formalităţilor prealabile şi a celor ulterioare finalizării probei, candidaţilor nu le este permisă deţinerea sau folosirea vreunei surse de consultare sau a telefoanelor mobile ori a altor mijloace de comunicare la distanţă.

(16) Nerespectarea dispoziţiilor prevăzute la alin. (15) atrage eliminarea candidatului din proba de concurs. Comisia de concurs, constatând încălcarea acestor dispoziţii, elimină candidatul din sală, înscrie menţiunea "anulat" pe lucrare şi consemnează cele întâmplate în procesul - verbal.

(17) Lucrările se redactează, sub sancţiunea anulării, doar pe seturile de hârtie asigurate de autoritatea sau instituţia publică organizatoare a concursului, purtând ştampila acesteia pe fiecare filă. Prima filă, după înscrierea numelui şi a prenumelui în colţul din dreapta sus, se lipeşte astfel încât datele înscrise să nu poată fi identificate şi se aplică ştampila autorităţii sau instituţiei publice organizatoare a concursului, cu excepţia situaţiei în care există un singur candidat pentru postul vacant/temporar vacant, caz în care nu mai există obligaţia sigilării lucrării.

(18) Candidatul are obligaţia de a preda comisiei de concurs lucrarea scrisă, respectiv testul - grilă, la finalizarea lucrării ori la expirarea timpului alocat probei scrise, semnând borderoul special întocmit în acest sens.

Art. 16. - (1) În cadrul interviului se testează abilităţile, aptitudinile şi motivaţia candidaţilor. Proba interviului poate fi susţinută doar de către acei candidaţi declaraţi admişi la proba scrisă şi/sau proba practică, după caz.

(2) Interviul se realizează conform planului de interviu întocmit de comisia de concurs în ziua desfăşurării acestei probe, pe baza criteriilor de evaluare. Criteriile de evaluare pentru stabilirea interviului sunt:

a) abilităţi şi cunoştinţe impuse de funcţie;

b) capacitatea de analiză şi sinteză;

c) motivaţia candidatului;

d) comportamentul în situaţiile de criză;

e) iniţiativă şi creativitate.

f) capacitatea de a lua decizii şi de a evalua impactul acestora;

g) exercitarea controlului decizional;

h) capacitatea managerială
(3) Interviul se susţine într-un termen de maximum 4 zile lucrătoare de la data susţinerii probei scrise, 
(4) Data şi ora susţinerii interviului se afişează obligatoriu odată cu rezultatele la proba scrisă 

(5) Fiecare membru al comisiei de concurs poate adresa întrebări candidatului. Nu se pot adresa întrebări referitoare la opiniile politice ale candidatului, activitatea sindicală, religie, etnie, starea materială, originea socială sau care pot constitui discriminare pe criterii de sex.

(6) Întrebările şi răspunsurile la interviu se înregistrează sau se consemnează în scris în anexa la raportul final al concursului, întocmită de secretarul comisiei de concurs, şi se semnează de membrii acesteia şi de candidat.
Art. 16. Susținerea proiectelor de management se face la data şi ora afişată obligatoriu odată cu rezultatele la interviu.

    Membrii comisiei studiază individual proiectele de management primite în format electronic și/sau pe suport de hârtie de la secretariat.

    Analiza și notarea proiectelor de management se fac în baza structurii de elaborare  prin art.2 

Art.17

Pentru probele concursului punctajele se stabilesc după cum urmează:

a) pentru proba scrisă punctajul este de maximum 100 de puncte;

b) pentru interviu punctajul este de maximum 100 de puncte.
c) pentru proiectul de management punctajul maxim este de 100 de puncte

Art. 18
 (1) Anterior începerii corectării lucrărilor la proba scrisă, fiecare lucrare va fi numerotată, cu excepţia cazului în care există un singur candidat pentru ocuparea postului vacant.

(2) Notarea probei scrise ,a interviului, și a proiectului de management ,se face în termen de maximum o zi lucrătoare de la finalizarea fiecărei probe. 

(3) Lucrările de la proba scrisă, cu excepţia cazului în care există un singur candidat pentru ocuparea postului vacant, se corectează sigilate.

(4) Punctajele se acordă de către fiecare membru al comisiei de concurs în parte, pentru fiecare lucrare scrisă, şi se notează în borderoul de notare. Acordarea punctajului pentru proba scrisă se face pe baza mediei aritmetice a punctajelor acordate de fiecare membru al comisiei de concurs.

(5) Lucrările care prezintă însemnări de natură să conducă la identificarea candidaţilor se anulează şi nu se mai corectează. Menţiunea "anulat" se înscrie atât pe lucrare, cât şi pe borderoul de notare şi pe centralizatorul nominal, consemnându-se aceasta în procesul - verbal.

Art. 19
(1) În situaţia în care pentru o lucrare se înregistrează diferenţe mai mari de 10 puncte între punctajele acordate de membrii comisiei de concurs, lucrarea se recorectează de către toţi membrii acesteia. Procedura recorectării se reia ori de câte ori se constată că există diferenţe mai mari de 10 puncte între punctajele acordate de membrii comisiei de concurs.

(2) Se interzice desigilarea lucrărilor anterior recorectării.

Art. 20. 
 (1) Lucrările scrise, după acordarea punctajelor finale, se desigilează.

 (2) Punctajele obţinute de fiecare dintre candidaţi şi menţiunea "admis" ori "respins" se afişează la sediul autorităţii sau instituţiei organizatoare a concursului astfel încât să se asigure rămânerea a cel puţin două zile lucrătoare până la susţinerea următoarei probe, pentru depunerea şi soluţionarea unor eventuale contestaţii, 
(3) Sunt declaraţi admişi la proba scrisă candidaţii care au obţinut:

a) minimum 70 de puncte, în cazul concursurilor organizate pentru ocuparea funcţiilor contractuale de conducere.

Art. 21. - (1) Interviul se notează pe baza criteriilor prevăzute şi a punctajelor maxime stabilite de comisia de concurs pentru aceste criterii prin planul de interviu, respectiv planul probei practice.

(2) Membrii comisiei de concurs acordă, individual, punctaje pentru fiecare dintre criteriile prevăzute. Punctajele se acordă de către fiecare membru al comisiei de concurs în parte, pentru fiecare candidat, şi se notează în borderoul de notare.

(3) Sunt declaraţi admişi la interviu şi/sau proba practică candidaţii care au obţinut:

a) minimum 70 de puncte, în cazul concursurilor organizate pentru ocuparea funcţiilor contractuale de conducere.
Art.22
     Proiectul de management se notează pe baza respectării cerințelor impuse conform anexei nr.2.
     Sunt declaraţi admişi la susținerea Proiectul de management candidaţii care au obţinut minimum 70 de puncte, în cazul concursurilor organizate pentru ocuparea funcţiilor contractuale de conducere
Art. 23
 (1) Punctajul final se calculează ca medie aritmetică a punctajelor obţinute la cele trei probe

 (2) Punctajele finale ale concursului, în ordine descrescătoare, vor fi înscrise într-un centralizator nominal, în care se va menţiona pentru fiecare candidat punctajul obţinut la fiecare dintre probele concursului. Centralizatorul nominal se semnează pe fiecare pagină de fiecare dintre membrii comisiei de concurs.

 (3) Comunicarea rezultatelor la fiecare probă a concursului se face prin specificarea punctajului final al fiecărui candidat şi a menţiunii "admis" sau "respins", prin afişare la sediul şi pe pagina de internet a autorităţii sau instituţiei publice organizatoare a concursului, după caz, în termen de maximum o zi lucrătoare de la data finalizării probei. 

(4) Se consideră admis la concursul pentru ocuparea postului vacant candidatul care a obţinut cel mai mare punctaj dintre candidaţii care au concurat pentru acelaşi post, cu condiţia ca aceştia să fi obţinut punctajul minim necesar.

(5) La punctaje egale are prioritate candidatul care a obţinut punctajul cel mai mare la proba scrisă, iar dacă egalitatea se menţine, candidaţii aflaţi în această situaţie vor fi invitaţi la un nou interviu în urma căruia comisia de concurs va decide asupra candidatului câştigător.

 (7) Rezultatele finale ale concursului de ocupare a unei funcţii contractuale vacante sau temporar vacante se consemnează în raportul final al concursului.

Art. 24 
   După afişarea rezultatelor obţinute la selecţia dosarelor, proba scrisă ,interviu și proiectul de management, candidaţii nemulţumiţi pot depune contestaţie în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului interviului și a susținerii proiectului de management, sub sancţiunea decăderii din acest drept. 
Art. 25. 
  Candidații  nemulţumiti de modul de soluţionare a contestaţiei se poate adresa instanţei de contencios administrativ, în condiţiile legii.
Art.26.
     Persoanele care doresc să asiste la etapa de susținere a proiectelor de management vor depune o solicitare în acest sens la secretariatul comisiei de concurs la secretariatul  Primăriei municipiului Beiuș,str.Samuil Vulcan nr.14,în care vor preciza datele de identificare,cu cel puțin 24 de ore înainte de desfășurarea acestuia.

      Persoanele care asistă în acest mod la etapa de susținere a proiectelor de management nu au dreptul să intervină și/sau să înregistreze pe orice suport fizic modul de derulare .
Art.26 -Perioada de management este de 4 ani
 PREŞEDINTE DE ŞEDINTĂ                                  SECRETAR GENERAL UAT
                                                                                         Steliana Alina SCROFAN
Anexa nr.1

                                                  DECLARAȚIE

                          privind  confidențialitatea și  imparțialitatea

               Subsemnatul (a)…………………………………………………….,membru în comisia de concurs/soluționare a contestațiilor/secretariat………………………….

Declar pe propria răspundere ,sub sancțiunea falsului în declarații,prevăzut la art.326 din Codul penal,următoarele:

a)nu am calitatea de soț,rudă sau afin, până la gradul al IV -lea inclusiv,cu persoanele carea u competența legală a numi membri în comisia de concurs,cu ceilalți membri ai comisiei sau cu candidații participanți la concurs
b)un am avut în ultimii 2 ani și nu am în perioada de derulare a procedurii de concurs raporturi contractuale încheiate cu instituția publică pentru care se organizează concursul

c)un am avut în ultimii 2 ani și un am relații cu caracter patrimonial ,direct sau indirect , prin soț/soție,cu oricare din candidați

d)mă angajez să păstrez condifențialitatea informațiilor de care iau cunoștință pe durata derulării concursului,potrivit legii

           Confirm că,în situația în care aș descoperi ,pe durata exercitării mandatului,că mă aflu în una din situațiile arătate sau în afara angajamentelor de mai sus,voi informa autoritatea imediat cu privire la această situație și mă voi retrage.

Data…………………..                                                  Semnătura…………………….

